 **Umhvørvismálaráðið**

|  |  |
| --- | --- |
| Dagfesting: | 9. juli 2024 |
| Mál nr.: | 23/10678-12 |
| Málsviðgjørt: | UMR/US |
| Ummælistíð: | 12. juli til 28. august 2024 |
| Eftirkannað: | Lógartænastan  dagfestir |

**Uppskot til**

**Kunngerð**

**um**

**sigling fram við landi, har fuglur heldur til**

Við heimild í § 20 og § 45 í løgtingslóg nr. 59 frá 17. mai 2005 um verju av havumhvørvinum, verður ásett:

*Gildisøki*

**§ 1.** Kunngerðin ásetir reglur um sigling undir fuglabjørgum og aðrastaðni fram við landi, har fuglur heldur til uppi á landi ella á sjónum. Økini eru tilskilaði á kortum í Skjali 1.

*Stk. 2.* Tá ið siglt verður nærri enn 500 metrar úr landi í teimum í Skjali 1 tilskilaðu økjum, skal siglingin vera í samsvari við reglurnar í hesi kunngerð.

*Siglingarreglur*

**§ 2.** Tá ið siglt verður innanfyri 500 metrar á teimum í Skjali 1 tilskilaðu økjum, skal farast fram við fyriliti, so at fuglur á landi og sjógvi verður órógvaður sum minst allar árstíðir.

*Stk. 2.* Í tíðarskeiðinum frá 15. apríl til 31. august er innanfyri 500 metrar úr landi bannað:

1) at sigla skjótari enn 8 fjórðingar um tíman,

2) at sigla við vatnskutarum, og

3) at halda óneyðugan gang, eitt nú frá hørðum tónleiki.

*Stk. 3.* Øll før kunnu, hóast reglurnar í stk. 2, sigla inn og út úr einari havn, sum er fevnd av Skjali 1.

**§ 3.** Siglingarreglur og bann sambært § 2 eru tó ikki galdandi, tá

1) sigling er neyðug fyri at bjarga mannalívum ella tryggja trygdina umborð á skipum, bátum o.til.,

2) neyðugt er at sigla skjótari vegna grindarakstur o.tíl. ella ikki ber til at sigla spakuligari vegna veður og vind, ella

3) talan er um skip í fastari rutusigling, sum vegna almenna ferðaætlan ikki kann broyta rutu ella slaka ferðina.

*Revsing og gildiskoma*

**§ 4.** Brot á § 2 verður revsað við sekt.

*Stk. 2.* Feløg og aðrir løgfrøðiligir persónar verða revsaðir sambært reglunum í kapitli 5 í revsilógini.

**§ 5.** Henda kunngerð kemur í gildi dagin eftir, at hon er kunngjørd.

*Stk. 2.* Samstundis fer kunngerð nr. 144 frá 7. november 2017 um sigling kring Ramsar-oyggjarnar Nólsoy, Skúvoy og Mykines, úr gildi.

Umhvørvismálaráðið, xx.xx.xxxx

**Navn á landsstýrisfólki**

landsstýrisfólk

/ Navn á embætisfólki

**Skjal 1**

**Kortskjal**

**Viðkvæmt fuglalív**

Et billede, der indeholder tekst, diagram, kort

Automatisk genereret beskrivelse

Et billede, der indeholder tekst, diagram, kort

Automatisk genereret beskrivelse

Et billede, der indeholder tekst, kort, atlas, diagram

Automatisk genereret beskrivelse

Et billede, der indeholder tekst, kort, diagram

Automatisk genereret beskrivelse

Et billede, der indeholder tekst, kort, diagram

Automatisk genereret beskrivelse

Et billede, der indeholder kort, tekst, diagram

Automatisk genereret beskrivelse

Et billede, der indeholder tekst, kort, diagram

Automatisk genereret beskrivelse

Et billede, der indeholder tekst, kort, diagram

Automatisk genereret beskrivelse

Et billede, der indeholder kort, tekst, atlas, diagram

Automatisk genereret beskrivelse